text: Dist li rois : "Et nous le ferons,
   Biaus fiex, et moult grant joie avons
   PageV01P179
   Qu'amenée avez ici
   Tel pucele, Dieu en merci."
   Folio23r
   Lors fist Marcadigas savoir
   De cele besoigne le voir
   De toutes pars, et commander
   Fist li rois que sans arrester
   Fussent les rues atornées
   Très netement et arréées
   Encontre la venue cele
   Qui grant joie nous renouvele.
   Et on le fist tout ensement
   Partout de cuer et liement.
   Mais durement s'esmerveilloient
   Partout de ce que il ooient
   Le trompeëur d'or haut tromper
   Sanz nesun seul point arrester.
  